recursal/SuperWikiNEXT-32B huggingface dataset:
**பிறிது மொழிதல் அணி** என்பது தான் கருதும் பொருளை வெளிப்படையாகக் கூறாமல் பிறிதொன்றால் ஏற்றிக் கூறுதல். அதாவது கருத்திலே ஒன்றைக் கொண்டு, அது குறிப்பால் விளங்கித் தோன்றுமாறு வேறு ஒன்றைக் கூறுவது போல பிறிதொரு பொருள் மேல் ஏற்றிக் கூறுவது. புலவர் தான் கருதிய பொருளை வெளிப்படையாகக் கூறாமல் அதனை வெளிப்படுத்துவதற்குரிய ஒத்த பிறிதொன்றினைச் சொல்வது.

தன்மை
-----

**பிறிது மொழிதல் அணி** உவமானத்தை மட்டும் கூறி உவமேயத்தை உணர்த்தி நிற்கும்.

### எடுத்துக்காட்டு

* **உவமை அணி** - மயில் போலும் பெண் வருகிறாள். (அது போல இது)
* **உருவக அணி** - மயில் வருகிறாள். (இதுதான் அது)
* **பிறிது மொழிதல் அணி** - அது போல இது என்றும் வராது. இதுதான் அது என்றும் வராது.

பிறிதுமொழிதல் அணிக்கு மிகவும் நல்ல உதாரணமாக அமைபவை திருவள்ளுவரின் திருக்குறள்கள்.

உள்ளுறை உவமம்
-------------

பிறிது மொழிதல் அணியை உள்ளுறை உவமம் என்றும் சொல்லலாம். உள்ளுறை உவமம் என்றால் உள்ளே மறைந்திருப்பது என்று பொருள் பெறும்.

### எடுத்துக்காட்டு

உச்சி வகிர்ந்தெடுத்து  

பிச்சிப்பூ வைச்ச கிளி  

பச்சைமலைத் தோட்டத்திலே   

மேயுதென்று சொன்னாங்க

இதில் அவர், தனது மனைவி தவறு செய்கிறார் என்ற ஊராரின் கூற்றை "கிளி மேயுது" என்கின்ற வார்த்தைகளால் ஆற்றாமையுடன் வெளிச் சொல்கிறார். பசு மேயும். கிளி மேயாது. அவர் தன் மனைவியில் சந்தேகம் ஏற்பட்டதால், தன் மனைவியை நினைத்துக் கொண்டு, மனைவி என்ற சொல்லையே பாவிக்காமல் "கிளி ஊர் முழுக்க மேய்கிறது" என்று சொல்வது **பிறிது மொழிதல் அணி**.

எடுத்துக்காட்டு 2

பீலிபெய் சாகாடும் அச்சிறும் அப்பண்டம்

சால மிகுத்துப் பெயின்.

இதில் வள்ளுவர் மயிலிறகு சிறிதாக இருந்தாலும் அதிகமாக வண்டியில் ஏற்றினால் வண்டியானது பாரம் தங்காமல் அச்சாணி முறிந்துவிடும் என வெளிப்படையாகக் கூறி உள்ளுறையாக பகைவர்கள் சிறியவர்களாக இருந்தாலும் அதிகமானால் நம்மை எளிதில் வென்று விடுவர், என்பது ஆகும்.

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |

1. ↑  vbvhjhb
எக்காளம் ஊதபடுகிறது
எக்காளம் என்பது ஒரு இசைக்கருவி , இவ்விசைக்கருவியை இசைத்துக்கொண்டே ஆடும் ஆட்டம் **எக்காளக் கூத்து** என்று அழைக்கபடுகிறது. நாயக்கர்  மரபில் வரும் தொட்டிய நாயக்கர்  இனத்தவர்களால் ஆடப்படுவது இந்த ஆட்டம்.வழக்கு ஒழிந்த ஒரு ஆட்டமாக, இக்கலை இருக்கிறது.

எக்காள கருவி
------------

வனப்பகுதியில் உள்ள காட்டு எருமைகளின் கொம்பால் செய்யப்படும் ஒருவகையான கருவியால் இம்மக்கள் ஓசை எழுப்புவர். இவ்வாறாக எழுப்பும் நேரத்தில் இசைக்கு தகுந்தவாறு ஆட்டம் ஆடுவர். மற்றபடி இவ்வாட்டத்தை ஆட பெரிய விதமான கட்டுப்பாடுகள் இல்லை .

தொட்டிய நாயக்கர்கள்
-------------------

வேட்டையாடுவதை குலத்தொழிலாக கொண்டு இருக்கும் ராஜகம்பளம்  மக்கள், தாங்கள் வேட்டையாடும் நேரத்தில் கிடைக்கும் விலங்குகளின் கொம்புகளை வைத்து இசை எழுப்புவர் , இவ்வாறாக இசைக்கும் நேரத்தில் மக்கள் அனைவரும் ஆட தொடங்குவர். வேட்டைக்கு சென்று வந்த களைப்பை போக்கவும், புத்துணர்ச்சி அடையவும் இவ்வாறான கலை நிகழ்ச்சிகளை செய்கின்றனர். மிகத் திறமையாக தொழில்நுட்பத்துடன் வேட்டையாடும் திறன்மிக்க இச்சமூக மக்கள் வில், அம்பு, கருக்கருவாள், ஈட்டி, தொரட்டி உள்ளிட்ட ஆதி பயன்பாட்டுப் பொருட்களைப் பயன்படுத்தியே வேட்டையாடுவார்கள்.

வேட்டை ஆடும் உணவை பகிர்ந்து கொடுப்பது
-------------------------------------

தாங்கள் வேட்டையாடும் விலங்குகளை அனைவருக்கும் கொடுக்கும் சமயத்தில் எக்காள இசை இசைத்துக்கொண்டு ஆட்டம் ஆடுவர், அப்பொழுது தேவராட்டம் , சேவயாட்டம்  முதலியவையும் நடைபெறும்

மேற்கோள்கள்
-----------

1. ↑  "தமிழ்நாட்டு நாட்டுப்புறக் கலைகள்". 2012-01-11 அன்று மூலம் பரணிடப்பட்டது. 2012-07-17 அன்று பார்க்கப்பட்டது.

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
அலைகயலுருக்கள் (அலைக்கயலுரு - ஒருமை) (Ichthyoplankton) என்பது கடல்நீர் மட்டத்திற்கு ஒட்டிய அல்லது நீர்பரப்பின் மேலிருந்து 200 மீ. களுக்குள் இடம்பெற்றுள்ள கயல்களின் உருக்களான மீன்முட்டை மற்றும் மீன்குஞ்சுகளின் பற்றியதாகும். இவைகள் அலை/நீரின் ஓட்டத்தினால் இடப்பெயர்ச்சியை மேற்கொள்கின்றன. இவை அலைவிலங்குகளுக்குள் அடங்கும். ஆனால் இவைகள் அலைவிலங்களுக்குள் குறைந்த அளவேக் காணப்பட்டாலும் அதில் முக்கியப் பங்கு வகிக்கின்றன. இவைகளில் பெரும்பாலானவை பகுமிதவைவாழிகளாகத் திகழ்கின்றன.

பெயர்க்காரணம்
-------------

அலை - நீரோட்டம்/நீரலை என்பதையும் கயலுருக்கள் - மீனின் உருக்களாகிய மீன்குஞ்சுகள் மற்றும் மீன்முட்டைகளைக் குறிக்கும். மேலும் இவைகளை மீனின் உருப்படிகள் எனவும் பொருள் கொள்ளலாம். அலைகயலுருக்கள் என்பது நீரோட்டத்தால்/நீரின் விசைக்கு ஆட்பட்டு மிதவைவாழிகளைப் போல் இடம் பெயர்கின்றன.

பண்புகள்
--------

மிதவைவாழிகளில் ஒருச் சிறுத்தொகுதியான அலைக்கயலுருக்கள் என்பது மீனின் உருக்களான முட்டை மற்றும் குஞ்சுகளைச் சார்ந்ததேயாகும். 

இதில் முட்டைகள் நீந்தும் தன்மையற்று இருப்பதால் இவை அலைகள்/நீரின் வேகத்தால் எழுப்பப்பட்டு ஒரு இடத்திலிருந்து இன்னொரு இடத்திற்கு இழுத்துச் செல்லப்படுகின்றன. இவைப் பெரும்பாலும் கடற்பகுதிகளிலேயேக் காணப்படுகின்றன. ஏனெனில் நீரோட்டம் மிகுந்துக் காணப்படுவதால் இந்நிலை ஏற்படுகிறது.

குஞ்சுகள் ஆரம்ப காலத்தில் நீந்தும் தன்மைக் குறைவாகப் பெற்றும் நீந்தும் தன்மையற்றும் காணப்படுகின்றன. இவ்வாறு காணப்படும் குஞ்சுகள் நீரோட்டத்தால் இழுத்துச் செல்லப்படுவதும் இடம் பெயர்வதும் நிகழ்வதுண்டு. ஆனால் காலப்போக்கில் அவை நல்ல நீந்தும் தன்மையுடையதாய் மாறிவிடுகிறது. அப்போது நீரோட்டத்தின் எதிர்விசையில் பயணிக்க நல்ல வலிமையுடையதாய்த் திகழ்கிறது.

உணவுகள்
-------

இவைகளில் குஞ்சுகள் அலைத்தாவரங்களை உண்கின்றன. இவையே சில சமயங்களில் பெருவிலங்குகளுக்கு உணவாகவும் செயல் படுகின்றன.

முக்கியத்துவம்
--------------

* இவைகள் சுற்றுச்சூழல் அளக்கும் மானியாகத் திகழ்கிறது. இவைகளால் நீர்ச்சூழல் ஆரோக்கியத்துடனா அல்லது கேடுடன் காணப்படுகிறதா எனபதை நாம் உணர முடியும்.
* மீன்/கயல்களின் சினை உற்பத்தியையும் அதன் பருவக்காலத்தையும் உணர ஏதுவாய் இருக்கிறது. இதன் மூலம் மீன் உற்பத்தியையும் கணக்கெடுக்கலாம்.

கயலுருக்களை அலப்பதின் மூலம் நாம் பொருள் விரையத்தையும் காலவிரையத்தையும் தவிர்க்கலாம். பெரிய மீன்களை மாதிரிக்கொண்டு ஆய்வதைவிட இச்சிரு குஞ்சுகளையும் முட்டைகளையும் ஆய்வதில் எளிமையாக வேலையைக் கையால முடியும். இதைக் கொண்டு நாம் பெருமீன்களின் கணக்கையும் எளிதாக உணரமுடியும்.

* இதனால் அறியப்படும் தரவுகளானது மீனின் பரவல் மற்றும் அடர்த்தியையும் அதன் தட்பவெப்ப சூழ்நிலைகளையும் தெளிவாக உணர வாய்ப்பளிக்கிறது.
* மீன்களில் குறிப்பிடும் படியாக மத்தி, நெத்திலி ஆகிய மீன்களின் தொகைகளைக் கணக்கெடுக்கப் பெரிதும் பயன்படுகிறது. பசிபிக் மத்தி மற்றும் பசிபிக் ஐலாக்களையறியவும் மேலும் போகாக்சியோ, கனவாய், கௌகாட் பாறைமீன்களை போன்று பலமீன்களின் பருவமாற்றம் மற்றும் சூழ்லியல் குறித்து அறியமுடியும்.

காண்க
-----

* மிதவைவாழி

மேற்கோள்கள்
-----------

* 
* Moser, H. G. (ed.) 1996. The early stages of fishes in the California Current region. CalCOFI Atlas 33. Allen Press, Lawrence, Kansas. 1505 pp
*
**அருண் சிங்** *(Arun Singh )* (பிறப்பு 1944 ஆகத்து 29 ) இவர், இந்திய அரசாங்கத்தின் முன்னாள் மத்திய பாதுகாப்பு மந்திரி ஆவார். ராஜீவ் காந்தி தலைமையிலான அரசாங்கத்தில் அமைச்சராக இருந்தார். 

இவர் கபுர்த்தலாவின் அரச குடும்பத்தில் குடும்பத்தில் சிறீநகரில் பிறந்தார். இவர் கபுர்த்தலாவைச் சேர்ந்த மகாராஜா ஜகத்ஜித் சிங்கின் இரண்டாவது மகன் மகாராஜ்குமார் கரம்ஜித் சிங்கின் (1896-1967) மூத்த மகனாவார். தூன் பள்ளியிலும், தில்லி புனித இசுடீபன் கல்லூரியிலும் படித்த சிங், பின்னர் கேம்பிரிச்சு புனித கேதரின் கல்லூரியில் முதுகலை படித்தார். இங்கு இவர் ராஜீவ் காந்தியின் வகுப்புத் தோழராக இருந்தார்.  1971 இல் பட்டம் பெற்றவுடன், அருண் சிங் தி மெட்டல் பாக்ஸ் என்ற நிறுவனத்திலும் பின்னர் ரெக்கிட் மற்றும் கோல்மனிலும் சேர்ந்தார். 1984 ஆம் ஆண்டில், உத்தரப் பிரதேசத்திலிருந்து மாநிலங்களவைக்குத் தேர்ந்தெடுக்கப்பட்டார். 1988 வரை பணியாற்றினார். 

போபர்ஸ் ஊழல் வெளிப்படுவதற்கு முன்பு அரசாங்கத்தை விட்டு வெளியேறியதற்காக சிங் சில எதிர்மறையான கவனத்தை ஈர்த்தார்.  சிங் விளக்கமின்றி அரசாங்கத்தை விட்டு வெளியேறினார். நிறுவனத்திடமிருந்து தனக்கு பணம் எதுவும் கிடைக்கவில்லை என்று சிங் கூறினார். 

கார்கில் போரின் போது, தேசிய ஜனநாயகக் கூட்டணியின் பாதுகாப்பு மந்திரி ஜஸ்வந்த் சிங் இவரை மீண்டும் தனது ஆலோசகராக நியமித்துக் கொண்டார்.

குறிப்புகள்
-----------

1. ↑  "The Return of Arun Singh". Rediff on the Net. 10 July 1999.
2. ↑
3. ↑  "Rajiv Gandhi - my friend". Janata Party.
4. ↑  "On the record: Arun Singh, former Minister of State of Defense", *Indian Express*, 31 July 2006
**எக்சா போரேன்(10)** *(Hexaborane(10))* என்பது B6H10 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எக்சா போரேன்(12) சேர்மத்திலிருந்து வேறுபடுத்திக் காட்டவே எக்சாபோரேன்(10) என்று என்று குறித்துக் காட்டப்படுகிறது. நிறமற்ற நீர்மமான இச்சேர்மம் காற்றில் நிலைப்புத்தன்மை அற்றதாக உள்ளது .

தயாரிப்பு
---------

பென்டாபோரேன்(11) சேர்மத்தை புரோமினேற்றம் செய்து தொடர்ந்து புரோட்டான் நீக்க வினைக்கு உட்படுத்தி அல்லது புரோமைடு [BrB5H7]− அயனியை வழங்கச் செய்யும் வினைக்கு உட்படுத்தப்படுகிறது. உருவாகும் எதிர்மின் அயனி தொகுதியானது டைபோரேனுடன் சேர்த்து ஒடுக்கப்பட்டு நடுநிலையான எக்சா போரேன்(10) விளைபொருள் உருவாக்கப்படுகிறது.:

K[BrB5H7] + 1/2 B2H6 → KBr + B6H10
பென்டாபோரேன்களை வெப்பத்தாற் பகுப்பு செய்தும் தயாரிக்கலாம். 

எக்சா போரேன்(10) சேர்மத்தை புரோட்டான் நீக்கம் செய்து [B6H9]− என்ற எதிர்மின் அயனியையும், புரோட்டானேற்றம் செய்து [B6H11]+ என்ற நேர்மின் அயனியையும் உருவாக்க முடியும் .

மேற்கோள்கள்
-----------

1. 1 2 3  Remmel, R. J.; Johnson, H. D.; Brice, V. T.; Shore, S. G.; Gaines, D. F. (1979). "Hexaborane(10)". *Inorganic Syntheses* **19**: 247. doi:10.1002/9780470132500.ch58. பன்னாட்டுத் தரப்புத்தக எண்:9780470132500.
**புயவகுப்பு** என்பது கலம்பகம் என்னும் சிற்றிலக்கியத்தில் ஓர் உறுப்பாக வரும். இது பொருள் நோக்கிக் கூறப்படும் ஓர் இலக்கணத் தொடர். புயம் என்னும் சொல் ஆகுபெயராய் வலிமையைக் குறிக்கும். பாட்டுடைத் தலைவன் தன் புய வலிமையைத் தந்தான் எனப் பாடுவது புயவகுப்பு.

எடுத்துக்காட்டு

புயவகுப்பு

சந்த விருத்தம்

இடமற மிடைதரு கடவுளர் மடவியர்  

எறிதரு கவரிநி ழற்கட் டுயின்றன  

இனவளை கொடுமத னிடுசய விருதென  

இறையவ ளெழுதுசு வட்டுக் கிசைந்தன  

இருவரு நிகரென வரிசிலை விசயனொ  

டெதிர்பொரு சமரிலை ளைப்புற் றிருந்தன  

இணையடி பரவிய மலடிமு னுதவிய  

இடியலி னுணவொரு கொட்டைப் பரிந்தன  

படவர வுமிழ்தரு மணிவெயில் விடவளர்  

பருதியொ டெழுமுத யத்திற் பொலிந்தன  

பருகுமி னமிர்தென வுருகிரு கவிஞ்ர்கள்  

பனுவலின் மதுரவி சைக்குக் குழைந்தன  

படரொளி விடுசுடர் வலயம தெனவொரு  

பருவரை நெடுவிலெ டுத்துச் சுமந்தன  

பரர்புர மெரியொடு புகையெழ மலர்மகள்  

பணைமுலை தழுவுச ரத்தைத் துரந்தன  

மடலவிழ் தடமல ரிதழியி னிழிதரு  

மதுமழை யருவிகு ளித்துக் கிளர்ந்தன  

வழிதர வுதிரமு நிணமொடு குடர்களும்  

வருநர கரியின்ம தத்தைத் தடிந்தன  

மதகரி யுரியதள் குலகிரி முதுகினின்   

மழைமுகி றவழ்வதெ னப்பொற் பமைந்தன  

மலிபுகழ் நிலவொடு மடுதிறல் வெயிலெழ  

மதிகதிர் வலம்வரு வெற்பொத் துநின்றன  

குடவளை துறைதொறு முடுநிரை யெனவரி   

குளிர்நில வெழவுமிழ் முத்தைத் தடங்கரை  

குலவிய படர்சிறை மடவன மொடுசில  

குருகுகள் சினையொட ணைத்துத் துயின்றிடு  

குரைபுனல் வரநதி சுரர்தரு முருகவிழ்  

கொழுமலர் சிதறவி முத்தத் துவிண்டொடு  

குலகிரி யுதவிய வளரிள வனமுலை   

கொழுநர்த மழகிய கொற்றப் புயங்களே.

வெளி இணைப்பு
------------

புயவகுப்பு விளக்கம்

அடிக்குறிப்பு
-------------

1. ↑  காசிக் கலம்பகம் நூலிலுள்ள பாடல்
**அருண் நேரு** (*Arun Nehru*, 24 ஏப்பிரல் 1944–25 சூலை 2013) இந்திய அரசியல் வாதி ஆவார். நடுவணரசு அமைச்சராக இருந்தவர். 1984 ஆம் ஆண்டில் இராசீவ் காந்தி இந்தியாவின் தலைமை அமைச்சராக இருந்தபோது அவருடைய நெருங்கிய நண்பராகவும் ஆலோசகராகவும் அருண் நேரு கருதப்பட்டார். நேரு குடும்பத்தாருக்கு இவர் உறவினர் ஆவார்.

வரலாறு
------

அரசியலில் நுழைவதற்கு முன்பாக ஜென்சன் அண்டு நிக்கல்சன் என்னும் குழுமத்தின் தலைவராக 17 ஆண்டுகள் இருந்தார். 1984 இல் இந்திரா காந்தி விருப்பத்திற்கிணங்க காங்கிரசுக் கட்சியில் சேர்ந்தார். ஏழாவது மக்களவையிலும் எட்டாவது மக்களவையிலும் உறுப்பினராக இருந்தார்.

1984 -86 இல் காங்கிரசு நடுவணரசிலும் 1989-90 இல் சனதாதள அரசிலும் அமைச்சராகவும் இருந்தார். 1987 இல் இராசீவ் காந்தியுடன் ஏற்பட்ட கருத்து வேறுபாடுகளால் காங்கிரசிலிருந்து பிரிந்து வி. பி. சிங் தலைமையில் இருந்த முன்னணியான ஜன மோர்ச்சாவில் அருண் நேரு சேர்ந்தார். 1989 இல் சனதா தளம் அரசு அமையப் பெரும் பங்காற்றினார். 1990 வரை நடுவணரசு அமைச்சராக இருந்தார்.

1999 இல் பாரதிய ஜனதா கட்சி சார்பாக ரேபரேலி தொகுதியில் போட்டியிட்டார். செக்கோசிலோவாக்கியா குழுமத்திலிருந்து துப்பாக்கிகள் வாங்கியதில் முறைகேடுகள் நடந்ததாக அருண் நேரு மீது குற்றம் சாற்றப்பட்டு வழக்குத் தொடரப்பட்டது .

பிற்காலத்தில் ஆங்கில இதழ்களில் கட்டுரைகள் எழுதி வந்தார். வரலாறு, இலக்கியம், வேளாண்மை போன்ற துறைகளில் நாட்டம் கொண்டவராக இருந்தார்.

சான்றாவணம்
----------

1. 1 2  "Arun Nehru, former Union minister, dies". *The Times of India*. 25 July 2013.. பார்த்த நாள்: 26 July 2013.
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2016-05-24 அன்று பார்க்கப்பட்டது. Unknown parameter `|=` ignored (உதவி)
3. ↑
4. ↑  "From the corporate world to politics". *The Hindu*. 26 July 2013.. பார்த்த நாள்: 26 July 2013.
5. ↑
6. ↑  "1988 pistol deal: Court to hear arguments on charge sheet". PTI. Zee News. 4 March 2013.. பார்த்த நாள்: 26 July 2013.
7. ↑  "SC stays trial in Rajiv-era Czech pistol purchase scam". Times of India. 23 March 2013. 2 பிப்ரவரி 2014 அன்று மூலம் பரணிடப்பட்டது. 26 July 2013 அன்று பார்க்கப்பட்டது. Unknown parameter `|=` ignored (உதவி)
8. ↑  "Czech pistol case: Court summons former Union Minister Arun Nehru". NDTV. 2 September 2012.. பார்த்த நாள்: 26 July 2013.
**பிறந்த குழந்தை நடத்தை மதிப்பீட்டு அளவுகோல்** *(Neonatal Behavioral Assessment Scale, NBAS)* அல்லது பிராசெல்டன் பிறந்த குழந்தை மதிப்பீட்டு அளவுகோல் (Brazelton Neonatal Assessment Scale, BNAS) என்பது பிறந்த குழந்தையின் நல்லொழுக்கத்தை அளவிட பயன்படுகிறது. 1973 ஆம் ஆண்டு அமெரிக்காவைச் சேர்ந்த மருத்துவர் பெரி பிராசெல்டன் மற்றும் அவரது சகாக்களால் இந்த அளவுகோல் உருவாக்கப்பட்டது. புதிதாகப் பிறந்த குழந்தையின் திறன்களை குறிப்பால் உணர்த்த இந்த சோதனை உதவுகிறது. பொதுவாக குழந்தை பிறந்து 3 நாட்கள் முதல் 4 வாரங்களுக்குள் ஏதாவது ஒரு நாளில் அக்குழந்தைக்கு இந்த சோதனை மேற்கொள்ளப்படுகிறது. புதுமையான இந்த அணுகுமுறை குழந்தை புதியதாகப் பிறந்தாலும் கூட அக்குழந்தை ஒரு மிகவும் வளர்ந்த உயிரினம் என்பதை அங்கீகரிக்கிறது. குழந்தைகளின் பலம், இணக்கம் மற்றும் பாதிப்பு போன்றவற்றை உள்ளடக்கிய சுயவிவர குறிப்புகளை இச்சோதனையின் முடிவு வழங்குகிறது. பெற்றோருடன் இணக்கமான உறவை ஏற்படுத்திக்கொள்ளுவதற்குமான சிறந்த அணுகுமுறையாகும். முன்னதாக தெரியும் இந்த அறிவு பெற்றோர்கள் குழந்தையுடன் ஆரம்பகால உறவை மேம்படுத்துவதற்கும் நெருக்கமான உறவுகளை ஏற்படுத்திக் கொள்வதற்கும் பொருத்தமான வளர்ப்பு உத்திகளை உருவாக்கிக் கொள்ள உதவக்கூடும்.

மேற்கோள்கள்
-----------

1. 1 2  Kaplan, R. M. & Sacuzzo, D. P.(2010). **Psychological Testing: Principles, Applications, & Issues, Eighth Edition.** Belmont, CA: Wadsworth, Cengage Learning

வெளி இணைப்புகள்
---------------

* The Brazelton Institute
***ஐக்கிய அமெரிக்காவின் பொதுவிலுள்ள இயற்றுச் சட்டங்கள்*** (*United States Statutes at Large*) அல்லது பரவலாக ***பொதுவிலுள்ள இயற்றுச் சட்டங்கள்*** (*Statutes at Large*,சுருக்கமாக **Stat.**), ஐக்கிய அமெரிக்க சட்டமன்றத்தால் நிறைவேற்றப்பட்ட சட்டவாணைகள் மற்றும் உடன்நிகழ் தீர்மானங்களின் அலுவல்முறையான பதிவாகும். காங்கிரசின் ஒவ்வொரு சட்டவாணையும் தீர்மானமும் (சீட்டுச் சட்டங்கள்) பொதுச்சட்டம் (Pub.L.) என்றோ தனிச்சட்டம் (Pvt.L.) என்றோ பகுக்கப்பட்டு வரிசைப்படுத்தப்படுகின்றன. காங்கிரசின் அமர்வு முடிந்தபிறகு இவை *பொதுவிலுள்ள சட்டங்கள்* என அமர்வுப்படியும் வரிசை எண்படியும் ஒழுங்குபடுத்தப்படுகின்றன. கூட்டரசு இயற்றுச் சட்டங்கள் மூன்றங்கங்களாக வெளியிடப்படுகின்றன; சீட்டுச் சட்டங்கள், அமர்வுச் சட்டங்கள் (*பொதுவிலுள்ள சட்டங்கள்*), ஐக்கிய அமெரிக்க சட்டத்தொகுதி (*United States Code*) என்பனவாம்

மேற்சான்றுகள்
-------------

1. ↑  *Public and Private Laws: About*, United States Government Printing Office, 2010-01-05 அன்று மூலம் பரணிடப்பட்டது, 2009-11-20 அன்று பார்க்கப்பட்டது, At the end of each session of Congress, the slip laws are compiled into bound volumes called the Statutes at Large, and they are known as 'session laws.'
**பிறக்டிக்கல் அக்சன்** (*Practical Action*) ஐக்கிய இராச்சியத்தில் பதிவுசெய்யப்பட்ட ஒரு சமூக சேவை நிறுவனமாகும். இது உலகின் இலத்தீன் அமெரிக்கா, கிழக்கு ஆபிரிக்கா, மேற்கு ஆபிரிக்கா, தெற்கு ஆசியா ஆகிய நான்கு பகுதிகளில் தனது சேவையை வழங்குகின்றது. பெரூ, கென்யா, சூடான்,  சிம்பாப்வே, இலங்கை மற்றும் நேபாளம் ஆகிய நாடுகளில் தனது சேவையை ஆற்றுகின்றது. 2005 ஆம் ஆண்டுவரை இது இடைத்தர தொழில்நுட்ப வளர்ச்சிக் குழுவெனப் பெயர்படும் இண்டமீடியேட் ரெக்னோலொஜி டெவலப்மெண்ட் குரூப் (*Intermediate technology Development Group*) என்றவாறு அழைக்கப்பட்டது. 

மேற்குறிப்பிட்ட நாடுகளில் *பிறக்டிக்கல் அக்சன்* வறுமையானவர்களுடன் சேர்ந்தியங்கி உணவு தயாரிப்பு, வேளாண்மை (விவசாயம்), போக்குவரத்து, சிறு கைத்தொழில்கள், ஆபத்துதவி, குடிநீர் மற்றும் சுகாதாரம், தங்குமிடம் போன்றவற்றில் ஈடுபடுகின்றனர். பிறக்டிக்கல் அக்சனில் கீழ்மட்டத்தில் இருந்து கிடைத்த அனுபவங்கள் ஆலோசனை வழங்குதல், பிரசுரித்தல், கல்வி சார் நடவடிக்கைகள், சர்வதேச தொழில்நுட்ப உதவி போன்றவற்றை வழங்குகின்றது. 

1965 இல் விரைவான சீர்திருத்தவாதியும் தத்துவாசிரியருமான E.H.Schumacher ஆப்ஸேவர் (Observer) பத்திரிகையில் உதவிகளின் கட்டுப்பாடுகளை வளர்ச்சியடைந்த நாடுகளில் உள்ள பாரிய தொழில்நுட்ப வசதிகளும் வளர்ச்சியடைந்து வரும் நாடுகளில் இன்மையால் ஓர் இடைநிலை தொழில்நுட்பமே இந்நாடுகளுக்குன் பொருத்தமானது என எடுத்துரைத்தார். 

இதுபற்றிய கருத்துக்களிற்குக் கிடைத்த ஆதரவை அடுத்து Schumacherமற்றும் அதனுடன் கூட்டுச் சேர்தவர்களும் சேர்ந்து வினைத்திறனான வேலைச் செறிவான எண்ணக்கருவுடன் 1996 ஆம் ஆண்டுமுதல் இடைநிலை தொழில்நுட்ப விருத்திக் குழுவெனத் தமிழில் பொருள்படும் இண்டமீடியேட் ரெக்னோலொஜி டெவலப்மெண்ட் குரூப் (*Intermediate technology Development Group*) ஆரம்பிக்கப்பட்டது.

இந்த அமைப்பு 1966 இல் உருவாக்கப் பட்டது. வேளாண்மையில் ஏற்பட்ட ஆரம்ப வெற்றியைத் தொடர்ந்து கட்டிடப் பொருட்களைத் தயாரித்தல், கிராப்புறச் சுகாதாரம் போன்ற வேலைகளில் ஈடுபட்டு ஒரு சர்வதேச அமைப்பாக வளர்ந்து கொண்டது. இந்த அமைப்பானது 7 நாடுகளில் அலுவலகங்களைக் கொண்டுள்ளதோடு 70 இற்கு மேற்பட்ட திட்டங்களில் உணவுத் தயாரிப்பில் ஈடுபட்டு வருகின்றனர்.

வெளியிணைப்பு
------------

* பிறக்டிக்கல் அக்சன் (ஆங்கில மொழியில்)
விலார்ட் பூங்காவிலிருந்து ஐக்கிய அமெரிக்கக் கடற்படை அருங்காட்சியகத்தின் ஒரு தோற்றம். காட்சிக்கு வைக்கப்பட்டுள்ள நீர்மூழ்கிகளின் "பெரிஸ்கோப்பு"களை இடப்பக்கத்தில் காணலாம்.
**ஐக்கிய அமெரிக்கக் கடற்படைத் தேசிய அருங்காட்சியகம்** என்ற முழுப்பெயர் கொண்ட **ஐக்கிய அமெரிக்கக் கடற்படை அருங்காட்சியகம்** (*U.S. Navy Museum*) ஐக்கிய அமெரிக்கக் கடற்படையின் முதன்மை அருங்காட்சியகம் ஆகும். இது, அமெரிக்காவின் வாசிங்டன் டி. சி. யிலுள்ள வாசிங்டன் கடற்படை தளப் பகுதியில் உள்ள பழைய கடற்படைச் சுடுகலன் தொழிற்சாலையின் ஒரு பகுதியில் அமைந்துள்ளது. அமெரிக்கக் கடற்படையின் வரலாற்றுத் திட்டமான கடற்படை வரலாற்று மையத்தின் ஒரு பகுதியான இந்த அருங்காட்சியகம், இக் கடற்படையின் 12 அருங்காட்சியகங்களில் ஒன்று. 

இந்த அருங்காட்சியகத்தில், கப்பல் மாதிரிகள், சீருடைகள் உட்பட்ட பலவகையான கடற்படையோடு தொடர்புள்ள பொருட்கள் காட்சிக்கு வைக்கப்பட்டுள்ளன. இது விடய அடிப்படையில் பல்வேறு பிரிவுகளாகப் பிரிக்கப்பட்டுள்ளது.

வெளியிணைப்புக்கள்
-----------------

விக்கிமீடியா பொதுவகத்தில்,  
 ***U.S. Navy Museum***   
என்பதின் ஊடகங்கள் உள்ளன. 

* ஐக்கிய அமெரிக்கக் கடற்படை அருங்காட்சியக இணையத்தளம் பரணிடப்பட்டது 2009-08-25 at the வந்தவழி இயந்திரம்
* ஐக்கிய அமெரிக்கக் கடற்படை அருங்காட்சியகம் பரணிடப்பட்டது 2008-04-21 at the வந்தவழி இயந்திரம் காட்சிப்பொருட்களின் படங்கள்.
கணிதத்தில், **ஆக்கர்மான் வரிசை** (*Ackermann ordinal*) என்பது எண்ணுக்கடங்கிய வரிசையில் பொியதாகும். வில்கெம் ஆக்கர்மானின் பெயரால் இது அழைக்கப்படுகிறது. ஆக்கர்மான் வரிசை என்னும் பதம் அடிக்கடி பொிய வரிசையான, சிறிய வெப்லன் வரிசைக்காகப் பயன்படுத்தப்படுகிறது.

எதிர்பாராத விதமாக பெஃபர்மான் சூட் வரிசை Γ0 வரிசையைத் தவிர்த்து பிற வரிசைக்கென்று தரமான குறியீடு எதுவும் இல்லை. பெரும்பாலான முறைகள் அனைத்தும் ψ(α), θ(α), ψα(β) குறியீடுகளைக் கொண்டுள்ளது. அதில் சில எண்ணுக்கடங்கிய வரிசைகளை எண்ணுக்கடங்காத சார்பளவைச் சுட்டுகளுக்கு பதிலாக உருவாக்கும் வெப்லனின் சார்பில் மாற்றங்கள் செய்யப்பட்டவைகள் ஆகும். இவற்றில் சில "வீழ்த்தப்பட்ட சார்புகள்" ஆகும்.

ஆக்கர்மான் வரிசையில் சிறியது, வரிசை குறியீட்டு முறைகளின் வரம்பு ஆகும். இதை 1951 ஆம் ஆண்டில் ஆக்கர்மான் கண்டறிந்தாா். இது சில நேரங்களில் {\displaystyle \phi \_{\Omega ^{2}}(0)} அல்லது {\displaystyle \theta (\Omega ^{2})} அல்லது {\displaystyle \psi (\Omega ^{\Omega ^{2}})} எனக் குறிக்கப்படும். வெப்லனால் உருவாக்கப்பட்ட முறையினை விட ஆக்கர்மானின் முறையின் குறியீடு தரம் குறைந்ததாகும்.

மேற்கோள்கள்
-----------

* Ackermann, Wilhelm (1951), "Konstruktiver Aufbau eines Abschnitts der zweiten Cantorschen Zahlenklasse", *Math. Z.*, **53** (5): 403–413, doi:10.1007/BF01175640 More than one of `|DOI=` மற்றும் `|doi=` specified (உதவி)
* Veblen, Oswald (1908), "Continuous Increasing Functions of Finite and Transfinite Ordinals", *Transactions of the American Mathematical Society*, **9** (3): 280–292, doi:10.2307/1988605 More than one of `|DOI=` மற்றும் `|doi=` specified (உதவி)
* Weaver, Nik (2005), *Predicativity beyond Gamma\_0*
ஐக்கிய அமெரிக்காவில் குறிப்பிடத்தக்க அளவினர் பிரெஞ்சு மொழி பேசுபவராக உள்ளனர். அண்மைய கணக்கெடுப்பின்படி, 1.6 மில்லியன் மக்கள் பிரெஞ்சு மொழியை வீட்டில் பேசுகின்றனர். அமெரிக்காவில் அதிகம் பேசப்படும் மொழிகளில் சில ஆங்கிலம், எசுப்பானியம், சீனம், பிரெஞ்சு ஆகியன. அமெரிக்காவில், லூசியானா, நியூவ்இங்கிலாந்து, மிசௌரி ஆகியன பிரெஞ்சு பேசுபவர்கள் அதிகம் வாழும் பகுதிகள். இங்கு பேசப்படும் பிரெஞ்சு மொழியின் வட்டார வழக்குகள் வேறுபாட்டைக் கொண்டிருக்கின்றன. தற்போது லூசியானா, மெய்ன், நியூஹாம்ப்ஷையர், வெர்மோண்ட் பகுதிகளில் பிரெஞ்சு அதிகம் பேசப்படும் இரண்டாவது மொழியாக உள்ளது.

பிரெஞ்சு வம்சாவழியினர்
----------------------

13 மில்லியனுக்கும் அதிகமானோர் தாங்கள் பிரெஞ்சு வம்சாவழியினர் எனக் கூறியுள்ளனர். இவர்களில் பிரெஞ்சு பேசும் நாட்டிலிருந்து வந்தவர்களின் எண்ணிக்கை 9,412,000. இவர்களில் 1,979,951 மக்கள் வீட்டில் பிரெஞ்சு பேசுகின்றனர். இவர்கள் பிரான்சு, கெபெக், பெல்ஜியம், ஐத்தி, செனெகல் மற்றும் பிற நாடுகளில் இருந்து குடியேறியவர்கள் எனக் கூறியுள்ளனர்.

பிரெஞ்சு மொழியில் ஊடகத்துறை
---------------------------

அமெரிக்காவின் பல்வேறு மாகாணங்களில் பிரெஞ்சு மொழி செய்தித்தாள்கள் வெளியாகின்றன, மியாமி, நியூ யேர்சி, லூசியானா பகுதிகளில், முழுநேர பிரெஞ்சு வானொலி நிலையங்கள் உள்ளன.

பிரெஞ்சு மொழியில் கல்வி
-----------------------

அமெரிக்காவில் பல மாகாணங்களில் உள்ள பள்ளிகளில் பிரெஞ்சு மொழி கற்பிக்கப்படுகிறது. உலகம் முழுவதும் ஆங்கிலம் பேசுபவர்கள் அதிகம் கற்கும் மொழி பிரெஞ்சு மொழி. ஆனால், அதிக அளவிலான எசுப்பானியர்களின் குடியேற்றத்தாலும், தென்னமெரிக்காவில் எசுப்பானிய மொழியின் செல்வாக்காலும், எசுப்பானியமே அதிகம் கற்கின்றனர். இருப்பினும், அமெரிக்காவில் எசுப்பானியத்திற்கு அடுத்ததாகக் கற்கப்படுவது பிரெஞ்சு மொழியே ஆகும். பிரெஞ்சு மொழியில் பட்டப்படிப்புகளும் வழங்கப்படுகின்றன என்பதும் குறிப்பிடத்தக்கது.
அண்டை நாடான கனடாவில் கனேடிய பிரெஞ்சு கற்றுத் தரப்பட்டாலும், அமெரிக்காவில் பிரான்சில் பேசப்படும் பொது பிரெஞ்சு மொழியைக் கற்பிக்கின்றனர். அண்மைக் கணக்கெடுப்பின்படி 216, 419 மாணவர்கள் பிரெஞ்சு மொழியைக் கற்றனர்.[]

பிரெஞ்சு மொழி ஊர்ப் பெயர்கள்
----------------------------

மேலும் பார்க்கவும்
------------------

* ஐக்கிய அமெரிக்காவில் எசுப்பானிய மொழி
* கனடாவில் பிரெஞ்சு மொழி
* உக்ரைனில் உருசிய மொழி
* பிரெஞ்சு இலக்கணம்

வெளியிணைப்புகள்
---------------

* லூசியானாவில் பிரெஞ்சு மொழி வளர்ச்சிக் கழகம் (பிரெஞ்சில்)
* அமெரிக்காவில் ஆங்கிலம் கற்பதற்கான வழிகாட்டி (பிரெஞ்சில்)
முனைவர் ஓலிபாண்ட் ஜாக்சனால் ஆராய்ச்சி செய்யப்பட்டு தோற்றுவிக்கப்பட்டது, **ஜாக்சன் விகிதம்** (Jackson ratio) விகிதமாகும். இது ஆமை சிற்றினங்களான *டெசுடுடோ கிரேக்கா* அல்லது *டெசுடுடோ ஹெர்மானி* ஆகியவை அவற்றின் உகந்த உடல் எடையைப் பராமரிக்கிறதா என்பதைத் தீர்மானிக்கும் ஒரு முறையாகும். வெற்றிகரமான குளிர்கால உறக்க நிலைக்கு இது மிக அவசியமாகும்.

கணக்கீடு
--------

ஜாக்சன் விகிதமானது ஆமையின் எடையைக் கிராம் அளவில் நிறுத்து எடுத்து, அச்சுத்தள மேலோட்டின் (கார்பேசு) நீளத்தின் கனசதுரத்தினை சென்டிமீட்டரில் கொண்டு வகுக்கக் கிடைப்பதாகும். இது அடிப்படையில் ஆமை அடர்த்தியின் மதிப்பாகும். இதன் அலகு கிராம்/செ.மீ 3 ஆகும். ஜாக்சன் விகிதத்தின் பரிந்துரைக்கப்பட்ட உகந்த மதிப்பு 0.21 ஆகும். எனினும் இதன் வரம்பானது 0.18 முதல் 0.22 வரை இருப்பின் குளிர்கால உறக்க நிலைக்கு ஏற்கத்தக்கது. இதை விடக் குறைவான மதிப்பு எடை குறைந்த ஆமையினையும், அதிகமான ஜாக்சன் மதிப்பு அதிக எடையுள்ள ஆமை என்பதைத் தெரிவிக்கின்றது.

ஜாக்சன் விகிதம் கொடுக்கப்பட்ட மேலோட்டின் நீளத்திற்குக் குறைந்தபட்சம் மற்றும் உகந்த எடைகளின் அளவினை வரைபடமாக வெளிப்படுத்தப்படுகிறது. இதில் கணக்கீடு இல்லாமல் மேற்கூறிய கொள்கையின் அடிப்படையையே வெளிப்படுத்துகிறது.

மேற்கோள்கள்
-----------

1. 1 2  "Jackson Ratio for Tortoises". Tortoise Protection Group. 2017-02-24 அன்று பார்க்கப்பட்டது.

* ULf Edqvist. "Tortoise Trust Web - The Jackson Ratio Graph - Inappropriate Use". *Tortoisetrust.org*. 2017-02-24 அன்று பார்க்கப்பட்டது.
* A. C. Highfield. "Tortoise Trust Web - How to Measure your Tortoise". *Tortoisetrust.org*. 2017-02-24 அன்று பார்க்கப்பட்டது.
* "*Heosemys grandis* forum - Jackson ratio". *Heosemys.org*. 2017-02-24 அன்று பார்க்கப்பட்டது.

மேலும் பார்க்க
--------------

இணையவழி ஜாக்சன் விதம் கணக்கிடல்
**செ. கார்த்திக்**, (பிறப்பு:01 செப்டம்பர் 2001)
இந்தியாவின் தமிழ்நாட்டின் அரியலூர் மாவட்டம், அரியலூர் ஊராட்சி ஒன்றியம், எருத்துக்காரன்பட்டி ஊராட்சியைச் சேர்ந்த வளைதடிப் பந்தாட்ட வீரர் ஆவார். 13 ஆண்டுகளுக்குப் பிறகு, 2022-இல் இந்திய தேசிய வளைதடிப் பந்தாட்ட அணியில் இடம் பெற்ற இரண்டு தமிழர்களில் செ. கார்த்திக்கும் ஒருவர் ஆவார். மற்றவர் கோவில்பட்டியைச் சேர்ந்த ச. மாரீஸ்வரன் ஆவார். செ. கார்த்திக் மே 2022 அன்று தேசிய வளைதடி பந்தாட்ட அணியில், முன்களப் பகுதியில் (Forward) விளையாடும் வீரராக தேர்வு செய்யப்பட்டுள்ளார்.

இவரும், ச. மாரீஸ்வரனும் கோவில்பட்டி கிருஷ்ணா நகரில் உள்ள தமிழ்நாடு விளையாட்டு மேம்பாட்டு ஆணையத்தின் ஆக்கி மாணவர் சிறப்பு விளையாட்டு விடுதியில் சேர்ந்து பயிற்சி பெற்றவர்கள் ஆவார்.

இவர் இந்தோனேசியா நாட்டின் தலைநகரான ஜகார்த்தா மாநகரத்தில் 23 மே 2022 முதல் 1 சூன் 2022 முடிய நடைபெற உள்ள  ஆசிய விளையாட்டுப் போட்யில் ஆடவர் வளைதடிப் பந்தாட்டப் போட்டியில், இந்திய தேசிய வளைதடிப் பந்தாட்ட அணியின் சார்பாக விளையாட தேர்வு செய்யப்பட்டுள்ளார்.

வரலாறு
------

கார்த்திக்கின் தந்தை அரியலூர் அரசுக் கல்லூரியில் இரவு நேர காவலாளியாக பணியாற்றி வருகிறார். இவரது தாய் வளர்மதி வீட்டு வேலைகளுக்கு சென்று வருகிறார். கார்த்திக் 7ம் வகுப்பு வரை அரியலூர் தூய மேரி மேல்நிலைப்பள்ளியில் படித்தார். பின்னர் சென்னை ஒய். எம். சி. ஏ. விளையாட்டுப் பள்ளியில் 10ம் வகுப்பு வரை படித்தார். பின் திருச்சியில் உள்ள தமிழ்நாட்டு விளையாட்டு மேம்பாட்டு ஆணைய விடுதியில் சேர்ந்து படித்தார். தற்போது கோவில்பட்டி எஸ்.எஸ் துரை சாமி நாடார் கலை மற்றும் அறிவியல் கல்லூரியில் படித்து வருகிறார்.

இதனையும் காண்க
--------------

* ச. மாரீஸ்வரன்
* வளைதடிப் பந்தாட்டம்
* இந்திய தேசிய வளைதடிப் பந்தாட்ட அணி
* 2022 ஆடவர் வளைதடிப் பந்தாட்டத்திற்கான ஆசிய கோப்பை

மேற்கோள்கள்
-----------

1. ↑  Indian Hockey Team, Players Profile, S KARTHI
2. ↑  இந்திய ஹாக்கியில் தமிழ்நாடு வீரர்கள் இருவர்
3. ↑  Asia Cup 2022: Tamil Nadu players back in Indian men's senior hockey after 13 years
4. ↑  Asia Cup: Rupinder Pal Singh to lead India
5. ↑  National Hockey team **A**
6. ↑  2022 Men's Hockey Asia Cup
ஜாக்ரோஸ் பழையகற்கால அருங்காட்சியகத்தின் இரண்டாம் அறையின் உட்புறம்.
**ஜாக்ரோஸ் பழையகற்கால அருங்காட்சியகம்** (பாரசீக மொழி: موزه پارینه‌سنگی زاگرس‎‎) ஈரானின் கெர்மான்ஷா நகரில்  2008-ல் நிர்மாணிக்கப்பட்டது.

இந்த அருங்காட்சியகத்தில் ஈரானின் பல்வேறு பழையகற்கால தளங்களில் இருந்து எடுக்கப்பட்ட கற்கருவிகள்  மற்றும் விலங்குகளின் புதைபடிம எலும்புகள்  சேகரிக்கப்பட்டுள்ளன. ஈரானில் இது போன்ற அருங்காட்சியகம் ஒன்றே ஒன்று தான்  உள்ளது.

வரலாறு
------

பெரெயிடோன்  பிக்லாரியும், அ. மொராதி பிசெட்டுனியும் இந்த அருங்காட்சியகத்தை ஈரானின் கெர்மான்ஷா நகரில் 2007-ல் நிர்மாணித்தனர். அருங்காட்சியகத்தின் விலங்கு புதைபடிமத்தை இனம் பிரித்தறியும் பொறுப்பு   விலங்குத்தொல்லியலாளர், மார்ஜன் மஷ்கௌரிடம் வழங்கப்பட்டது.

சேகரிப்புகள்
------------

ஈரானின் பழையகற்கால மற்றும் புதியகற்கால தளங்களின், 1,000,000 இருந்து 8,000 ஆண்டுகளுக்கு முன் திகதியிட்ட, பல்வேறு பொருட்கள் ஜாக்ரோஸ் பழையகற்கால அருங்காட்சியகத்தின் நான்கு அறைகளில் உள்ளன. முதல் அறையானது ஓர் ஒலி அறை. அங்கே பார்வையாளர்களுக்கு கற்கால கருவிகளும், அவை பழையகற்கால கைவினைஞர்களால் எவ்வாறு செய்யப்பட்டன என்பது பற்றியும் ஆவணப்படங்கள் காண்பிக்கபடுகிறது.

மேற்கோள்கள்
-----------

* Biglari, F. 2010 *The Zagros Paleolithic Museum Guide*, Iranian Cultural Heritage, Handicrafts and Tourism Organization, Kermanshah
* Mashkour, M. H. Monchot, E. Trinkaus, J-L. Reyss, F. Biglari, S. Bailon, S. Heydari, K. Abdi 2009 Carnivores and their prey in the Wezmeh Cave (Kermanshah, Iran): A Late Pleistocene refuge in the Zagros, *International Journal of Osteoarchaeology* 19: 678-694.
ஓஸ்போர்ன் ஸ்மித்**ஓஸ்போர்ன் ஸ்மித்**  (Sir Osborne Arkell Smith, 26 திசம்பர் 1876- 30 ஆகத்து 1952) இந்திய ரிசர்வ் வங்கியின் முதல் ஆளுநராக இருந்தவர்.  இவர் 1935 ஏப்பிரல் மாதம் முதல் தேதி முதல் 1937 சூன் 30 வரை ஆளுநர் பதவியில் இருந்தார்.

பணிகள்
------

நியூ தெற்கு வேல்ஸ் வங்கியில் 20 ஆண்டுகளும், காமன்வெல்த் பாங்கு ஆப் ஆத்திரேலியாவில் 10 ஆண்டுகளும் பணியாற்றினார்.
1926 இல் இந்தியாவுக்கு வந்தார். இம்பீரியல் பாங்க் ஆப் இந்தியா என்ற வங்கியின் மேலாண் ஆளுநராகப் பதவி வகித்தார்.
இவருக்கு தகைசால் பட்டம்  ஒன்றை இந்தியாவின் கவர்னர் ஜெனரல் லார்டு இர்வின் அளித்தார். மேலும் சில பதவிகள் இவருக்கு வழங்கப்பட்டன.

இம்பிரியல் வங்கியில் ஆற்றிய பணிகளினால்  ஒஸ்போர்ன் ஸ்மித் இந்திய வங்கி வட்டாரங்களில் பேர் விளங்கியவர் ஆனார்.
பண மாற்று விகிதம் நிர்ணயிப்பதிலும் வட்டி விகிதங்கள் நிர்ணயிப்பதிலும்  இந்திய அரசுடன் கருத்து முரண் ஏற்பட்டதால் இவர் பதவிக் காலம் நிறைவுக்கு முன்னதாகவே ரிசர்வ் வங்கி ஆளுநர் பதவியிலிருந்து விலகினார். இவர் காலத்தில் இந்திய ரூபாய்த் தாள்களில் இவர் கைச்சாத்து இடவில்லை.

சான்றாவணம்
----------

1. ↑
**கரவுனாக்கள்** அல்லது **நெகுதரி** என்பவர்கள் ஒரு மங்கோலிய மக்கள் ஆவர். இவர்கள் துருக்கிஸ்தான் மற்றும் மங்கோலியாவில் இருந்து இடம்பெயர்ந்து ஆப்கானிஸ்தானில் குடியமர்ந்தனர்.

நவீன வழித்தோன்றல்கள்
--------------------

நெகுதரி என்பவர்கள் ஆப்கானிஸ்தானில் வசிக்கும் மங்கோலிய பூர்வீகத்தை கொண்ட ஒரு மக்கள் குழு ஆவர். கசாரா மக்களுக்கும் இவர்களுக்கு உள்ள வேறுபாடு யாதெனில் கசாரா மக்கள் பயன்படுத்தும் மொழியில் மங்கோலிய தாக்கம் இருப்பதில்லை. அதே நேரத்தில் நெகுதரி மக்கள் மங்கோலிய தாக்கம் கொண்ட மோகோல் மொழியைப் பேசினர். எனினும் அந்த மொழி இப்போது அழிந்துவிட்டதாகக் கருதப்படுகிறது.

இந்த பழங்குடியின பெயர் முன்னாள் ராணுவத் தலைவரான நெகுதரிடமிருந்து பெறப்பட்டதாகக் கருதப்படுகிறது. மார்கன் என்ற வரலாற்றாளரின் கூற்றுப்படி நெகுதர் என்பவர் தங்க நாடோடிக் கூட்டத்தின் தளபதியாக இருந்தார். வியேர்ஸ் என்ற வரலாற்றாளரின் ஆராய்ச்சியின்படி அபகா கானுக்கு எதிராக கிளர்ச்சி செய்த தலைவர் அவர்தான் என மார்கன் குறிப்பிட தவறியுள்ளார் என்று கூறியுள்ளார்.

உசாத்துணை
---------

1. ↑  Jackson 2003, ப. 328.
2. ↑  Wink 2003, ப. 127.
3. ↑  Morgan, David (2007 [1986]): *The Mongols*. Malden: Blackwell Publishing: 95
4. ↑  Weiers 1971, ப. 15–24.
**தி அன்னோண் சிட்டிசன்** (*The Unknown Citizen*) டபிள்யூ. எச். ஆதன் என்ற கவிஞரால் இங்கிலாந்தில் இருந்து அமெரிக்காவிற்கு குடிபெயர்ந்த சிறிது காலத்திலேயே எழுதிய கவிதை 1939 இல் எழுதப்பட்டதாகும். இந்த கவிதை முதன் முதலில் ஜனவரி 6, 1940 இல் "தி நியூ யார்க்" இதழில் வெளியிடப்பட்டது. மேலும் முதலில் ஆதனின் தொகுப்பான *அதர் டைம்* ( ரேண்டம் ஹவுஸ், 1940) இல் புத்தக வடிவில் வெளிவந்தது. இந்த கவிதை ஒரு மனிதனை அடையாளம் காண எண்ணை ("JS / 07 / M / 378") மட்டுமே பயன் படுத்துகின்றனர். கவிஞர் அந்த மனிதனை பற்றி கூறும் போது, அவர் ஒரு சராசரி வாழ்வையே வாழ்ந்து வந்தார் என்று குறிப்பிடுகிறார். இந்த கவிதை தனித்துவத்தின் இழப்பில் தரநிலையை அங்கதமாக சித்தரித்து காட்டுகிறது. இக்கவிதை மறைமுகமாக எதிர்காலத்தில் ஏதோ ஒரு கட்டத்தில் அரசு நிறுவனத்தின் வேலையாகும். நவீன அதிகாரத்துவப் போக்குகள் குடிமக்கள் தன்னிச்சையான எண்கள் மற்றும் எழுத்துக்களால் அறியப்படும் நிலையை அடைந்துவிட்டன. தனிப்பட்ட பெயர்கள் அல்ல.

விளக்கம்
--------

ஆதனின் "தெரியாத குடிமகன்" ஒரு டிஸ்டோபியன் அறிக்கையின் வடிவத்தின் மூலம், தெரியாத ஒரு மனிதனின் வாழ்க்கையை விவரிக்கிறது.

அரசாங்க அமைப்புகளால் மனிதனை "சராசரியான குடிமகனாக" விவரிக்கப்படுவதன் மூலம் குடிமக்களுடனான தரநிலைத்தன்மையையும் நவீன அரசு உறவுகளையும் இந்த கவிதை விமர்சிக்கிறது. கவிதைகளின் கடைசி வரிகள் அவர் "சுதந்திரமாக" அல்லது "மகிழ்ச்சியாக" இருந்தரா என்பதைப் பற்றிய கேள்விகள் நிராகரிக்கபட்டது. ஏனென்றால் அவரது வாழ்க்கைத் தீர்ப்பை புரிந்து கொள்ள மாநிலத்தால் பயன்படுத்தப்படும் புள்ளிவிவர முறையால் முடியாது.

சான்றுகள்
---------

1. ↑  Auden, W. H. (1942). "The Unknown Citizen". *Another Time*. Random House. January 16, 2013 அன்று மூலம் பரணிடப்பட்டது. February 28, 2013 அன்று பார்க்கப்பட்டது.
2. ↑  Haffenden, John. "W.H. Auden." Routledge, 1983.
3. ↑  Analysis of The Unknown Man by W.H. Auden
4. ↑  Shmoop Editorial Team (11 November 2008). "Home (\*) Poetry (\*) *The Unknown Citizen* (\*) Introduction". Shmoop University, Inc. November 9, 2013 அன்று மூலதளத்திலிருந்து பரணிடப்பட்டது எடுக்கப்பட்டது. November 8, 2013 அன்று பார்க்கப்பட்டது.

வெளி இணைப்புகள்
---------------

* The Unknown Citizen; authorized text
**க. அ. செல்லப்பன்** என்றும் **பாரி செல்லப்பன்** என்றும் அழைக்கப்படும் இவர் ஒரு தமிழ் பதிப்பாளர் ஆவார். இவர் பாரி நிலையம் பதிப்பகத்தைத் துவக்கியவர். 1996 ஆம் ஆண்டு மத்திய அரசின் சிறந்த புத்தகப் பதிப்பாளருக்கான விருதுப் பெற்றவர்.

வாழ்க்கை
--------

புதுக்கோட்டை மாவட்டம், அரிமளத்தில் 19 சூலை 1920 இல் அடைக்கப்ப செட்டியார், அழகம்மை ஆச்சி இணையருக்கு மகனாகப் பிறந்தார். பத்து வயதில் பர்மாவுக்குச் சென்றார். அங்கேயே பள்ளிப் படிப்பை மேற்கொண்டார். இரண்டாம் உலகப்போர் காரணமாக நடந்தே தாயகம் திரும்ப நேரிட்டது. சிறு வயதிலிருந்தே படிக்கும் ஆர்வம் இருந்த காரணத்தினால், திருச்சி பழனியப்பா பிரதர்ஸ் பதிப்பகத்தில் வேலைக்குச் சேர்ந்தார்.

பதிப்பகம்
---------

சென்னை முல்லை பதிப்பகம் முல்லை முத்தையாவின் ஊக்கத்தின் காரணமாக, 1964 இல் சென்னையில் பாரி நிலையம் பதிப்பகத்தைத் துவக்கினார். அன்றைய பதிப்பாளர்கள் பலர் தாங்களே புத்தகங்களை எழுதி வெளியிட்டு வந்தனர். இவர் பிற எழுத்தாளர்கள், ஆசிரியர்கள் ஆகியோர் எழுதிய புத்தகங்களை வாங்கி விற்பனை உரிமையைப் பெற்று, வெளியிட்டுப் பெரும் வரவேற்பை பெற்றார்.

இராஜாஜி, மு. வரதராசனார், தெ. பொ. மீனாட்சிசுந்தரம், கவிமணி தேசிக விநாயகம் பிள்ளை, பாரதிதாசன், கி. ஆ. பெ. விசுவநாதம், மீ. ப. சோமு, வ. சுப. மாணிக்கம் ஆகியோரின் புத்தகங்களை வெளியிட்டுள்ளார். சங்கத் தமிழ் நூல்கள் அனைத்தையும் பேராசிரியர் எஸ். வையாபுரிப்பிள்ளையைக் கொண்டு செப்பம் செய்வித்து இரண்டு பகுதிகளாக வெளியிட்டார். அறிஞர் அண்ணா எழுதிய *தம்பிக்கு அண்ணாவின் கடிதங்கள்* 21 தொகுதிகளாக வெளியிட்டார். இவர் வெளியிட்ட பல நூல்கள் சாகித்திய அகாதமி விருது பெற்றுள்ளன. .

மேற்கோள்கள்
-----------

1. ↑  புத்தகங்களைக் காதலித்தவர்கள்: பதிப்புத் துறை நால்வர் நூற்றாண்டு!, ஆசை, இந்து தமிழ், 2020 மே, 23
2. ↑  தினமணி தீபாவளி மலர், 1999, தலைசிறந்த தமிழர்கள். பக்கம்18
**மோகனா சிங் ஜிதர்வால்** (**Mohana Singh Jitarwal** ) என்பவர் இந்தியாவின் முதல் பெண் போர் விமானிகளில் ஒருவர்.  இவர் தனது இரு கூட்டாளிகளான பாவனா காந்த் மற்றும் அவானி சதுர்வேதி ஆகியோருடன் முதல் போர் விமானியாக அறிவிக்கப்பட்டார். மூன்று பெண் விமானிகளும் சூன் 2016 இல் இந்திய வான்படை போர் படைக்குள் சேர்க்கப்பட்டனர். அப்போதைய பாதுகாப்பு மந்திரி மனோகர் பாரிக்கர் அவர்களால் 2016 ஆம் ஆண்டு சூன் 18 ஆம் தேதி தேசத்திற்கு சேவை செய்ய முறையாக நியமிக்கப்பட்டார்.  சோதனை அடிப்படையில் இந்திய விமானப்படையில் போர் விமானத்தை ஆரம்பிக்க இந்திய அரசு முடிவு செய்த பின்னர், இந்த மூன்று பெண்களும் இந்த திட்டத்திற்கு முதலில் தேர்ந்தெடுக்கப்பட்டனர்.

சுயசரிதை
--------

 2020 ல் அனைத்துலக பெண்கள் நாள் அன்று நாரி சக்தி விருது பெற்றவர்களுடன் பிரதமர் நரேந்திர மோதி
மோகனா சிங் புதுடெல்லியின் விமானப்படை பள்ளியிலிருந்தும், பஞ்சாபின் அமிருதசரசு, குளோபல் மேலாண்மை நிற்வுனத்தில் மின்னணு மற்றும் தகவல் தொடர்பில் பொறியியல் படிப்பையும் முடித்தார். இவரது தந்தை பிரதாப் சிங் இந்திய விமானப்படை பணியாளராகவும், தாய் மஞ்சு சிங் ஆசிரியராகவும் பணியாற்றி வருகிறார். தனது சிறு வயதில், *ரோலர் ஸ்கேட்டிங்*, இறகுப்பந்தாட்டம் ஆகிய விளையாட்டுகளிலும், பாடுதல், ஓவியம் போன்ற பிற செயல்களிலும் இவரது விருப்பமிருந்தது. 

மார்ச் 9, 2020 அன்று, இவருக்கு இந்தியக் குடியரசுத் தலைவர் ராம் நாத் கோவிந்த் அவர்களால் நாரி சக்தி விருது வழங்கப்பட்டது

தொழில்
------

சூன் 2019 இல், *ஹாக் எம்.கே* .132 *ஜெட்* பயிற்சியாளரில் இந்திய விமானப்படையின் முதல் மகளிர் போர் விமானி ஆனார். 2019 ஆம் ஆண்டில் வானத்திலும், வானத்திலிருந்து தரையிலும் நடக்கும் சண்டை பயிற்சியுடன் *ஹாக் எம்.கே* .132 இல் 380 மணி நேரத்திற்கும் மேலாக பறந்தார்.

மேலும் காண்க
------------

* பாவனா காந்த்
* அவானி சதுர்வேதி

குறிப்புகள்
-----------

1. ↑  "Latest Current Affairs and News About Bhawana Kanth - Current Affairs Today". *currentaffairs.gktoday.in* (ஆங்கிலம்). 2017-11-20 அன்று பார்க்கப்பட்டது.
2. ↑  Krishnamoorthy, Suresh (2016-06-18). "First batch of three female fighter pilots commissioned" (in en-IN). *The Hindu*. .
3. ↑  "Flying MiG-21 Bison matter of pride: Flt Lt Bhawana Kanth". *Livemint* (ஆங்கிலம்). 2020-03-09. 2020-04-10 அன்று பார்க்கப்பட்டது.
4. ↑  "Mohana Singh becomes first woman fighter pilot to fly Hawk advanced jet". New Indian Express. 1 June 2019 அன்று பார்க்கப்பட்டது.

மேலும் படிக்க
-------------

* Women Fighter Pilots. Veer by Discovery
**மோகனாங்கி** என்பது ஈழத்தவரால் எழுதப்பட்ட இரண்டாவது புதினமும், தமிழில் எழுதப்பட்ட முதலாவது வரலாற்றுப் புதினமும் ஆகும். 1895 ஆம் ஆண்டில் இலங்கையின் திருகோணமலையைச் சேர்ந்த தி. த. சரவணமுத்துப்பிள்ளை இப் புதினத்தை எழுதினார். எழுதியவர் ஈழத்தவர் ஆயினும், இதன் கதைக் களமும், எழுது வெளியிட்ட இடமும் தமிழ்நாடே. இப் புதினத்தை எழுதும்போது சரவணமுத்துப்பிள்ளை சென்னை மாநிலக் கல்லூரியில், கீழைத்தேயச் சுவடிகள் நிலையத்தின் பொறுப்பாளராகப் பணியாற்றிக் கொண்டிருந்தார். இக் காலத்தில் இவர் மேற்கொண்டிருந்த வரலாற்று ஆராய்ச்சியே இவரை இந்த வரலாற்று நூல் எழுதத் தூண்டியதாகக் கருதப்படுகின்றது. 

சென்னை இந்து யூனியன் அச்சகத்தில் அச்சிட்டு வெளியான இந்த நூல், தஞ்சையிலும், திருச்சியிலும் நாயக்க மன்னர்கள் ஆட்சிபுரிந்த காலத்தைப் பகைப்புலமாகக் கொண்டது. இவ்விரு பகுதிகளின் ஆட்சியாளரிடையே நிகழ்ந்து வந்த அரசியல் போட்டிகளைப் பின்னணியாகக் கொண்டு இப் புதினத்தின் நிகழ்வுகள் அமைக்கப்பட்டுள்ளன. 

சொக்கநாதன், மோகனாங்கி என்னும் இருவருக்கிடையேயேன காதல் வாழ்க்கையை எடுத்துக்கூறும் இக்கதையில் இடையிடையே கவிதைகளும் இடம்பெற்றுள்ளன. இது, புதினத்துக்குரிய இலக்கணத்துக்கு ஒவ்வாததாக அமைவதாகச் சிலர் எடுத்துக் காட்டியுள்ளனர். தவிரவும், புதினத்தில், கடுமையான தமிழில் நீளமான வசனங்கள் பயன்படுத்தப்பட்டுள்ளதையும் சில ஆய்வாளர்கள் குறைகூறியுள்ளனர்.

புதிய பதிப்பு
-------------

இந்நூலின் புதிய பதிப்பு 2018 சனவரி 31 அன்று திருகோணமலையில் வெளியிடப்பட்டது.

மேற்கோள்கள்
-----------

1. 1 2  Sisir Kumar Das (1991). *History of Indian Literature*. புது தில்லி: சாகித்திய அக்காதமி. .
2. ↑  "மோகனாங்கியின் வெளியீட்டு விழா". பெப்ரவரி 1, 2018. 3 பெப்ரவரி 2018 அன்று மூலம் பரணிடப்பட்டது. 11 ஆகத்து 2019 அன்று பார்க்கப்பட்டது.

வெளி இணைப்புகள்
---------------

* எம்மவர் எழுதிய மோகனாங்கி முதல் நாவல், முருகேசு ரவீந்திரன், தினகரன், ஜூலை 18, 2010
* முதலாவது வரலாற்று நாவல் மோகனாங்கியே, தினகரன், ஆகத்து 8, 2010
* முதல் நாவல் தாமிரப் பட்டணமே!, தினகரன், ஆகத்து 8, 2010
* வரலாறு கடன் வாங்கிய வரலாற்றுப் புனைவு 'மோகனாங்கி'
பொத்தியாள் விரல்களை எண்ணல்
**ஓ… சிய்யான்** ஒரு சிறுவர் விளையாட்டு.

விளையாட்டுத் தொடங்கும்போது சில விளையாட்டுகள் தண்டனை பெறும் விளையாட்டாக அமைந்துவிடும். அப்போது பழமேறியவர் என்றும், பட்டவர் என்றும் விளையாடுவோரைத் தெரிவுசெய்ய வேண்டி வரும். எடுத்துக்காட்டுக்கு ஐந்து என்னும் விளையாட்டை எடுத்துக்கொள்வோம். முதலில் அடி வாங்குபவர் பட்டவர்.

சிய்யான் என்னும் சொல்லுக்குச் சிட்டுக்குருவி என்பது பெயர். (சிய்யான் சிய்யான் குருவி எனத் தொடங்கும் சிறுவர் பாடலும் உண்டு) பட்டவரைத் தீர்மானிக்கும் விளையாட்டுகளுள் ஒன்று. இந்த ஓ… சிய்யான் விளையாட்டு. விளையாட இருப்பவர் இருவர் இருவராகச் சேர்ந்து கண்ணை மூடிக்கொண்டும் ஓ… சிய்யான் என ஒருசேரக் கூறிக்கொண்டும் அவரவர் விருப்பம் போல் விரல்களை நீட்டிக்கொண்டு தரையில் கைகளை வைப்பதால் இந்த விளையாட்டுக்கு இந்தப் பெயர் வந்தது.

ஒவ்வொருவருக்கும் 10 விரல். 2 பேர் விளையாட்டில் இருவருக்கும் 20 விரல். முதலில் ஒருவர் தாம் விரும்பும் எண்ணை 15-க்குள் ஒன்றைச் சொல்வார். (சொன்னவர் கைகளில் ஒன்று விரல்களை எண்ணுவதற்குப் பயன்படுத்தப்படும். எனவே அதனைக் கழித்து 15.) பின்னர் இருவரும் ஓ… சிய்யான் சொல்லி அவரவர் விருப்பம் போல் விரல்களை நீட்டித் தரையில் கையை வைப்பர். 7 என எண் சொல்லியிருந்தால் இருவர் விரல்களும் ஏழாக இருந்தால் சொன்னவர் பழம். இல்லாவிட்டால் அடுத்தவர் எண் சொல்ல ஆட்டம் தொடங்கும்.

4 பேர், 5 பேர் என்று விளையாடும் விளையாட்டாயின் இருவர் இருவராகச் சேர்ந்து விளையாடிப் பழமாவர். பின் தோற்றவர் இணைந்தாடி ஒரே ஒரு பட்டவர் மிஞ்சும் வரையில் ஆடிப் பழம் பெறுவர்.

மேற்கோள்கள்
-----------

1. ↑  முனைவர் எம். எஸ். மதிவாணன் (சூலை 2015). "தமிழர்களின் விளையாட்டு". *மின்தமிழ் மேடை* (2): 4.
கிபி 1ம் நூற்றாண்டின் ஆரம்பத்தில் கிழக்கு அரைக்கோளம்
**0கள்** (*0s*) என்பது பொதுவாக முதலாம் ஆயிரவாண்டினதும் முதலாம் நூற்றாண்டினதும் **முதலாம் பத்தாண்டைக்** குறிக்கும். எனினும் இப்பத்தாண்டு காலத்தின் ஆண்டுகள் எப்போதும் தெளிவாக வரையறுக்கப்படவில்லை. ஜூலியன் நாட்காட்டியிலோ கிரெகோரியன் நாட்காட்டியிலோ சுழியம் ஆண்டு (0) கிடையாது. எனவே கிபி 1 இற்கு முன்னர் கிமு 1 ஆண்டு இருந்தது.

இக்கட்டுரை **கிபி 1–9** காலப்பகுதியைப் பற்றியது, அனோ டொமினி காலத்தின் முதல் 9 ஆண்டுகளைப் பற்றியது.

நிகழ்வுகள்
----------

### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])
### 

**Page Module:Hatnote/styles.css has no content.**

இந்த பகுதி [[|]] இலிருந்து எடுக்கப்பட்டுள்ளது. ([{{fullurl:
|action=edit}} edit] | [{{fullurl:
|action=history}} history])

குறிப்பிடத்தக்கவர்கள்
---------------------

* பிங் டி, அரசர் ஆன் அரசமரபு சீனா, ஆண்டது கிமு 1 – கிபி 5
* ருசி யிங், அரசர் ஆன் அரசமரபு சீனா, ஆண்டது கிபி 6–9
* அர்மினியஸ், செருமானியப் போர் தலைவர்
* அகஸ்ட்டஸ், ரோம அரசர் (கிமு 27 – கிபி 14)
* ஆவிட், ரோமப் புலவர்
* லிவி, ரோம வரலாற்றாசிரியர்
**அணுக்கரு இயற்பியலுக்கான சாஃகா நிறுவனம்**  (Saha Institute of Nuclear Physics, **SINP**) இந்தியாவின் கொல்கத்தாவின் *சால்ட் லேக் சிடி* எனப்படும் பிதான் நகரில் அமைந்துள்ள ஓர் இயற்பியல் ஆய்வு நிறுவனமாகும். இங்கு அடிப்படை ஆய்வும் இயற்பியல் மற்றும் உயிர் இயற்பியல் துறைகளில் பயிற்சியும் வழங்கப்படுகிறது. இந்தியாவின் புகழ்பெற்ற இயற்பியல் அறிவியலாளர் மேகநாத சாஃகாவின் நினைவாக இந்த நிறுவனம் பெயரிடப்பட்டுள்ளது.

இந்திய அணுவாற்றல் துறையின் கீழியங்கும் இந்த நிறுவனம் 1950ஆம் ஆண்டில் மேகநாத் சாஃகாவால் நிறுவப்பட்டது. இந்தியாவின் முதல் சைக்ளோட்ரான், முதல் இலத்திரன் நுண்நோக்கி மற்றும் முதல் காந்த அலைக்கற்றைமானி உருவாக்கிய பெருமையை உடையது. இதன் பொன்விழா கொண்டாட்டங்கள் ஆகத்து 21, 2011ஆம் ஆண்டு இந்தியப் பிரதமர் மன்மோகன் சிங் தலைமையில் நிறைவடைந்தன.

வரலாறு
------

கொல்கத்தா பல்கலைக்கழகத்தின் இயற்பியல் துறையின் கீழ் *பலித் ஆய்வுகம்* இயங்கி வந்தது.1938ஆம் ஆண்டு இந்த ஆய்வகத்தின் பேராசிரியராக மேகநாத சாஃகா பொறுப்பேற்றார். அணுக்கரு இயற்பியலின் வளர்முக சிறப்பினை கருத்தில் கொண்டு சாஃகா அணுக்கரு இயற்பியலை பாடதிட்டத்தில் சேர்த்து சில அறிவியல் உபகரணங்களையும் நிறுவினார். விரைவிலேயே ஓர் சிறிய அளவிலான சைக்கிளத்திரனின் தேவை உணரப்பட்டது. ஜவஹர்லால் நேருவின் உதவியில் ஜே. ஆர். டி. டாட்டாவின் புரவலில் 1949ஆம் ஆண்டு ஆசார்யா பிரபுல்ல சந்திரா சாலையில் அணுக்கரு இயற்பியலுக்கான நிறுவனத்திற்கான அடிக்கல் இடப்பட்டது. 1950ஆம் ஆண்டில் கட்டிடம் நோபல் பரிசு பெற்ற இயற்பியல் அறிவியலாளர் ஐரீன் ஜோலியட் கியூரியால் திறக்கப்பட்டது. 1980களில் இந்த நிறுவனம் தற்போது இயங்கும் பிதான் நகர் புதுக்கட்டிடத்திற்கு மாறியது.

மேற்கோள்கள்
-----------

1. ↑   எம்எஸ்என் செய்தி

வெளியிணைப்புகள்
---------------

* Saha Institute of Nuclear Physics பரணிடப்பட்டது 2010-01-04 at the வந்தவழி இயந்திரம்
**பிங்கலி சூரண்ணா** (Pingali Suranna) ( பொ.ச. 16 ஆம் நூற்றாண்டு ) இவர் ஓர் தெலுங்கு கவிஞரும், அஷ்டதிகஜர்களில் ஒருவருமாவார்.

ஆரம்ப கால வாழ்க்கை
------------------

சூரண்ணாவின் சரியான பிறப்பிடம் நிச்சயமற்றது. நந்தியாலாவுக்கு அருகிலுள்ள கனலா கிராமத்தில் வசித்து வந்தார்.  

சூரண்ணாவின் பெற்றோர் அபமாம்பா (தாய்) மற்றும் அமரனா (தந்தை), இருவரும் அறிஞர்கள் ஆவர். கிருட்டிணா மாவட்டத்தில் விஜயநகர பேரரசு என்ற ஒரு படைப்பை நந்தியால் கிருட்டிண இராஜுவுக்கு சூரண்ணா அர்ப்பணித்தார். இவர் நந்தியாலுக்கு அருகிலுள்ள கனாலா கிராமத்தைச் சேர்ந்தவரென்றும், நந்தியாலா மற்றும் கர்னூல் மாவட்டத்தின் கொயிலகுந்த்லா சாலையைச் சேர்ந்தவர் என்பது இப்போது தீர்க்கப்பட்டுள்ளது. இவருடைய சமாதி இங்கே இருக்கிறது. பாட்டர் சமூகம் அவரது ஜெயந்தியை ஆண்டுதோறும் கொண்டாடுகிறது. கனாலாவில் ஒரு பழைய ஓரியண்டல் உயர்நிலைப்பள்ளியும் உள்ளது. இது பிங்கலி சூரண்ணாவின் மரபு என்று கூறப்படுகிறது. நந்தியால், சுரானா சரசுவத சங்கம் என்பது 25 ஆண்டுகளுக்கும் மேலாக ஒரு இலக்கிய அமைப்பாகும். பயிற்சி பெற்ற மருத்துவர் ஜி. சகாதேவுடு, ஓய்வு பெற்ற ஆசிரியரான கோட்டிமுக்கலா சுப்ரமண்ய சாஸ்திரி மற்றும் ஓய்வுபெற்ற ஆசிரியரான கொடுரி சேசபானி சர்மா ஆகியோர் முறையே தலைவர், செயலாளர் மற்றும் இந்த அமைப்பின் இணை செயலாளர் ஆவர்.

இலக்கியப் படைப்புகள்
--------------------

1500 ஆம் ஆண்டில் சூரண்ணா, கருட புராணம், பிரபாவதி பிரதியும்மு, இராகவ பாண்டவ்யம் மற்றும் கலாபூர்ணோதயாமு ஆகியவற்றை எழுதினார். இவர் கருட புராணத்தை தனது தந்தைக்கும், கலாப்பூர்ணோதயத்தை நந்தியால் மன்னருக்கும் அர்ப்பணித்தார். 

*பிரபாவதி* *பிரதியும்மு* மற்றும் *கலாபூர்ணோதயமு ஆகியவற்றை வெல்செரு* நாராயண ராவ் மற்றும் தாவீது சல்மான் ஆகியோர் ஆங்கிலத்தில் மொழிபெயர்த்துள்ளனர். *கலாபூர்ணோதயாமுவின்* மொழிபெயர்ப்பான *தி சவுண்ட் ஆஃப் தி கிஸ், அல்லது தி ஸ்டோரி, ஒருபோதும் சொல்லப்படக்கூடாது,* என்பதை கொலம்பியா யுனிவர்சிட்டி அச்சகம் 2002 இல் வெளியிட்டது.  *பிரபாவதி பிரதியும்முவின்* மொழிபெயர்ப்பான, *தி டெமான்ஸ் டாட்டர்: எ லவ் ஸ்டோரி பிரம் சவுத் இன்டியா என்பதை* நியூ யார்க் அரசுப் பல்கலைக்கழக அச்சகம் 2006 இல் வெளியிடப்பட்டது.

குறிப்புகள்
-----------

1. ↑
2. ↑
3. ↑  "The Sound of the Kiss, or the Story That Must Never Be Told". *www.goodreads.com*. 2018-10-04 அன்று பார்க்கப்பட்டது.
4. ↑  "The Demon's Daughter". *www.sunypress.edu*. 2018-10-04 அன்று பார்க்கப்பட்டது.
5. ↑  Review at complete review website

வெளி இணைப்புகள்
---------------

* Pingal Surana பரணிடப்பட்டது 2005-12-27 at the வந்தவழி இயந்திரம்
* Telugu literature at bloom in 15th and 16th centuries பரணிடப்பட்டது 2006-11-17 at the வந்தவழி இயந்திரம்
* K.A. Nilakanta Sastry, *History of South India, From Prehistoric Times to the Fall of Vijayanagar*, (New Delhi: OUP, 1955, repr. 2002) ISBN 0-19-560686-8
* Golden age of Telugu Literature
* Literary activity in Vijayanagara Empire
**நார்சிங்கார்** *(Narsingarh)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

23°54’20’’ வடக்கு 91°15’08’’ கிழக்கு என்ற அடையாள ஆள்கூறுகளில் நார்சிங்கார் நகரம் பரவியுள்ளது.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நார்சிங்கார் நகரத்தின் மொத்த மக்கள் தொகை 6,819 ஆகும் இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். நகரத்தின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 78 சதவீதத்தினர் கல்வியறிவு பெற்றவர்களாகவும் பெண்களில் 62 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.